Berlin qadimiy tarix muzeyi direktori, professor Matias Vemxoff Germaniya federal tashqi ishlar vaziri Annalena Berbokning O‘zbekistonga amalga oshirgan tashrifiga o‘z munosabatini bildirdi, deb xabar bermoqda «Dunyo». Foto: Dunyo 31 oktabr – 2 noyabr kunlari Germaniya federal tashqi ishlar vaziri O‘zbekistonga tashrif buyurdi. Oliy darajadagi ko‘plab uchrashuv va muzokaralar, O‘zbekiston-Germaniya va O‘zbekiston-Yevropa hamkorligiga oid dolzarb masalalar muhokama qilingani hozirdanoq ijobiy samaralar bermoqda. Matias Vemxoffga ko‘ra, Germaniya aholisi va yevropaliklarni O‘zbekiston madaniyati va tarixi bilan yaqindan tanishtirish maqsadida yaqin kunlarda Berlinda «O‘zbekiston – Aleksandr Makedonskiydan Kushon imperiyasigacha» nomli katta ko‘rgazma tashkil etish rejalashtirilgan. Ko‘rgazma Jyeyms Saymon galereyasida 2023 yil aprel – oktabr oylarida bo‘lib o‘tadi va unda O‘zbekistondagi turli muzeylardan olib kelinadigan 270 ta arxeologik eksponat taqdim etiladi.